Sæd-+og+eggdonasjon

==== En sæddonasjon er mulig hvis sædkvaliteten er dårlig, det finnes alvorlige, arvelige sykdommer i familien til mannen eller dersom han ikke har sædceller. Ved en slik donasjon velger legene ut en donor som likner faren ved utseende. Etter at kvinnen har gjennomgått en lettere hormonstimulering for å øke sjansene til å bli gravid, utføres behandlingen på en klinikk. For at dette skal være trygt er sæddonoren testet for smittsomme sykdommer som hiv, deretter vil sæden bli fryst ned i minst tre måneder slik at alle nødvendige tester har blitt utført og man har fått resultatene. Helt siden 1930 tallet har dette vært utført og det er født flere tusen barn ved denne metoden. ====

==== Med en eggdonasjon er det mulig for en kvinne å bære frem et barn hun ikke er genetisk mor til. Metoden har vært i bruk siden 1982 da det første barnet etter eggdonasjon ble født og er en mulighet for kvinner som ikke kan, av medisinske årsaker, produsere egne egg eller som har anlegg for arvelige alvorlige sykdommer. Alderen spiller mye inn på befruktingen hos en kvinne, og hvis kvinnen er i overgangsalderen kan det ofte være vanskelig å få barn. Da er eggdonasjon et alternativ. Eggdonasjon er også et alternativ dersom en kvinne har Turner sykdom, fått ødelagt eggstokkene etter strålebehandling eller sykdom. Hvis en kvinne har Turner sykdom mangler hun hele eller deler av x kromosomet. Disse kvinnene er født med eggstokker og anlegg til eggceller men de har ikke nok hormonproduksjon og eggene vil gå tapt. Ved en eggdonasjon befruktes det donerte egget med sæd fra ektemann eller samboer og settes inn i kvinnen. Den som bærer frem barnet og føder det vil regnes som barnets mor. ====